22 Februarie is die 53ste dag van die jaar in die Gregoriaanse kalender. Daar volg nog 312 dae in die res van die jaar (313 in skrikkeljare). 1198 – Pous Innocentius III word gekroon. 1265 – Pous Clemens IV word gekroon. 1266 – Slag van Benevento: Karel van Anjou verslaan en maak Manfred dood. 1281 – Pous Martinus IV volg Pous Nicolaas III op. 1386 – Moordnag van Weesen. In die nag dring die Oostenrykers die stad Weesen by die Walensee binne en vermoor die slapende Switsers. 1494 – 6000 Switserse huursoldate verower die Koninkryk van Napels vir Koning Karl VIII van Frankryk.   1531 – Pous Clemens VII stel twee Spaanse kardinale aan. 1550 – Pous Julius III word gekroon deur kardinaal Innocenzo Cibo. 1664 – Pous Alexander VII en die Franse koning Lodewyk XIV sluit die verdrag van Pisa. 1672 – Pous Clemens X stel twee nuwe kardinale aan waaronder Vincenzo Maria Orsini (later Pous Benedictus XIII). 1775 – Pous Pius VI word gekroon deur kardinaal Alessandro Albani. 1819 – Tydens die Adams-Onís verdrag, verkoop Spanje Florida aan die VSA vir vyf miljoen VSA dollar. 1886 – Die eerste goud (61 onse) word van Kromdraai aan die Witwatersrand na die Standard Bank in Pretoria gestuur. 1943 – Tweede Wêreldoorlog: Lede van die White Rose Society word skuldig bevind aan hoogverraad en word per guillotine deur die Nazi regering in Duitsland tereggestel. 1944 – Tweede Wêreldoorlog: Nijmegen word per ongeluk gebombardeer deur die geallieerde magte.